Polîsanê yunanan vizêr Atina de eşt Kampa Lavrioyî ser ke tede zafêr multecîyê kurdî ciwîyenê. No sereştiş û vengkerdişê kampe bi rayraşîyayîş ame şermezarkerdene.
Rayraşîyayîşo ke meydanê Akademie de dest pêkerd, pa kurdan a xeylê rêxistinê komelê sîvîlî zî tewrê ci bîyî. Çalakwanî heta verê Parlamentoyê Atina rayra şîyî û tîya eşkerayîya çapemenîye daye.
Çalakvanan vat no sereştişê polîsan netîceya bazarîya bi dewleta tirke û NATOyî ame kerdene û sloganê sey “Bijî Berxwedana Gelê Kurd“, “Bê Serok Jiyan Nabe‘‘ û ‘‘Bijî Serok Apo‘‘ vatî.
